Berlingske Tidende, 1835-06-22
Indenlandske Efterretninger. Kjøbenhavn, den 22de Juni Under 15de dennes have de Herrer, Hofprædikant B. Münter, Professor F. C. Sibbern, Catechet G. Schaarup, Mægler T. C. Bützou, Auditeur J. P. Holm, Dr. i Phils. P. C. Kierkegaard, Candidat i Theologien L. C. Müller, Pastor W. Rothe, Candidat i Theologien P. Rørdam og Pastor G. Waage udstedt en Jndbydelse til at stifte et Selskab af Medborgere og Medborgerinder for at oprette Asyler for Sman-Barne Den begynder med følgende Ord: Er der nogen Gjenstand, som fortjener at omfattes med den varmeste Jnteresse af Alle, som have Følelse for Medmenneskers Vee og Vel, da er det unægtelig den tidlige Opdragelse eller Omsorg for Børnenes Ledning i deres første Leveaar. Jngen vil nemlig nægte, at de tidligste Omgivelser efterlade dybe og undslettelige Jndtryk paa det menneskelige Hjerte, og have en meget afgjørende Jndflydelse paa det hele følgende Liv. Ligesom man derfor meget ofte finder sig henviist til Jndtrykkene fra denne tidlige Alder, for at kunne forklare sig, hvorledes et Menneske, trods alle senere ugunstige og fordærvelige Jndvirkninger, dog har bevaret sit Hjerte ubesmittet, saaledes er det ligesaa ofte deri, at den første Grund er at søge til den moralske Fordærvelse, som i en sildigere Alder bærer de sørgeligste Frugter, saavel for den Enkelte som for hele Samfundet, og som ingen senere hemmende Foranstaltninger - end ikke de bedste og hensigtsmæssigste – ere istand til fuldkommen at udrydde. Sandheden heraf er indlysende ved sig selv, og jo mere alle retskafne og samvittighedsfulde Forældre i Erkjendelsen deraf maae føle sig opfordrede til at lade deres Børns første omhyggelige Ledning og Pleie være sig i høieste Grad magtpaaliggende, jo mere alle sande Menneskevenner i den tidlige Opdragelse maa see den eneste faste Grundvold, paa hvilken deres Bestræbelser for Medmenneskers Vel med Sikkerhed kan bygges desto sørgeligere maa det ogsaa være at see rundt omkring sig en talrig Classe af Børn, der ere udelukkede fra Deelagtighed i dette Gode, idet deres Forældre enten ikke have Villie til at skjænke dem det, eller ikke ere istand dertil, fordi de fra den tidlige Morgen til den sildige Aften, som oftest uden for Hjemmet, maae arbeide for det daglige Brød, og saaledes tvinges af den haarde Nødvendighed til at forsømme, hvad der dog maatte være dem det Allervigtigste. Følgerne af denne Forsømmelse ere imidlertid i høieste Grad sørgelige. Vel vide vi, at der for Tiden ere tvende saadanne Tilslugtssteder i Kjøbenhavn, hvori der omtrent er Plads for 150 Bern. Men denne Jndbydelse bemærker ganske rigtigt, at da Erfaringen har lært, hvor velgjørende disse Anstalter ere, saa ere disse tvende ingenlunde tilstrækkelige for en By som Kjøbenhavn, og det er desuden ønskeligt, at mange stere paa forskjellige Steder kunne vorde oprettede, Af Jndholdet til den foreløbige Plan tillader Rummet os endnu kun at anføre Følgende: Ved Aspler for Smaa=Børn forstaaes, saadanne Anstalter, i hvilken Børn under syv Aar deels under passende Varetægt kunne blive beskyttede mod de Farer, som Mangel paa Tilsyn maatte udsætte dem for, deels kunne blive legemlig og aandelig udviklede og vakte til Modtagelighed for alt det Gode, som senere Skolen og Livet skulle fremme og bringe til Modenhed hos dem. Saasnart et tilstrækkeligt Antal af Bidrag ere indløbne, træffes Foranstaltninger, at en saadan Jndretning kan træde i Virksomhed. Til den Ende vil et passende Locale med dertil hørende Legeplads eller om muligt have være at anskaffe, hvor et Antal af omtrent 100 Børn fra to, tre, til syr Aars Alder kunne blive optagne og overgivne til en kjærlig og moderlig Bestyrerindes Varetægt, som i Forbindelse med en Lærer og understøttet med Raad og Daad af dem af Selskabets Velgjørere og Velgjørerinder, som maatte føle Kald og Jnteresse derfor, vil drage Omsorg for Børnenes legemlige og aandelige Vel. For at kunne see et saadant første Asyl sat i fuld Gang, og dets fremtidige Virksomhed sikkret, troe Jndbyderne efter et saavidt muligt beregnet Overslag at behøve imellem 7 og 800 Rbd. aarlig. Seer man hen til de allerede indsamlede Bidrag, saa tør man med Tillid haabe, at ogsaa denne Jndbydelse vil finde en saa velvillig Modtagelse, at ikke blot et Asyl, men saa mange, som maatte ansees nødvendige, ville kunne oprettes. Jmidlertid vil man ikke oppebie dette forønskte Tidspunkt, men begynde strax, og naar Begyndelsen er skeet, da at underrette Selskabets Medlemmer derom. Ethvert Bidrag, om det end er stok saa ringe, modtages med Taknemlighed; dog ville ikkun de være at ansee som stemmeherettigede Medlemmer af Selskabet, der tegne sig i det mindste for 2 Rbd. aarligt Bidrag eller for 50 Rbd. een Gang for alle. Vi have ved den første Jndbydelse til et saadant Asyl anbefalet det og tilbudet os at modtage Bidrag til dets Stiftelse. Dette Tilbud er ogsaa velvilligt modtaget af Jndbydelsens Medlemmer. Vi gjentage dette herved, og indbyde dem, der ville beære os med deres Bidrag, i saa Henseende at henvende sig paa denne Tidendes Comptoir, Pilestrædet No. 118, hvor en Subscriptionsliste, udstedt og undertegnet af Dhrr. Jndbydere, i denne Anledning er henlagt. Comptoiret er aabent fra Kl. 8 om Morgenen til Kl. 1 om Middagen og om Eftermiddagen fra Kl. 3 – 7. Veldædige Bidrag fra Provindserne, addresserede til Comptoiret, modtages med Taknemmelighed, og skal Regnskab blive aflagt derover.